OpenLLM-France/wikimedia huggingface dataset:
# Murray (Utah)

Murray és una població dels Estats Units a l'estat de Utah. Segons el cens del 2000 tenia 34.024 habitants.

## Demografia

Segons el cens del 2000, Murray tenia 34.024 habitants, 12.673 habitatges, i 8.719 famílies. La densitat de població era de 1.367 habitants per km².
Dels 12.673 habitatges en un 34,1% hi vivien nens de menys de 18 anys, en un 53,3% hi vivien parelles casades, en un 11,3% dones solteres, i en un 31,2% no eren unitats familiars. En el 24,6% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,24.
Per edats la població es repartia de la següent manera: un 27,2% tenia menys de 18 anys, un 13,3% entre 18 i 24, un 28,6% entre 25 i 44, un 19,5% de 45 a 60 i un 11,3% 65 anys o més.
L'edat mediana era de 31 anys. Per cada 100 dones de 18 o més anys hi havia 92,8 homes.
La renda mediana per habitatge era de 45.569 $ i la renda mediana per família de 51.482 $. Els homes tenien una renda mediana de 35.636 $ mentre que les dones 25.713 $. La renda per capita de la població era de 21.094 $. Entorn del 5,5% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murray». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Murray». American Fact Finder. Oficina del Cens dels Estats Units, 12-01-2010.
# Paraganglioma

El paraganglioma és una neoplàsia endocrina rara que es pot desenvolupar en diferents localitzacions de l'organisme (cap, coll, tòrax, abdomen).

## Clínica

Depèn de la seva localització.

### Paraganglioma jugulo-timpànic

El paraganglioma o quemodectoma jugulo-timpànic és el tumor més freqüent de l'orella mitjana. És més freqüent en les dones i en un 10% dels casos té presentació familiar (herència autosòmica dominant). És un tumor benigne però té capacitat d'erosionar estructures veïnes. El seu principal risc quirúrgic és el sagnat, ja que es tracta d'un tumor molt vascularitzat.

#### Localització timpànica

Cursa amb un tinnitus unilateral, pulsatiu i sincrònic amb el pols, que disminueix al comprimir l'artèria caròtida (signe de Brown).

#### Localització jugular

Poden mostrar:
* Síndrome de Vernet (afectació dels parells cranials IX, X, XI)
* Síndrome de Collet-Sicard (afectació dels parells cranials IX, X, XI, XII)

## Diagnòstic

* Ressonància magnètica
* Arteriografia

## Tractament

Embolització i cirurgia.
# Burhan Imad Xa

Burhan Imad Xa (1558-1574) fou el quart sultà imadxàhida de Berar (i darrer de la nissaga original). Va succeir al seu difunt pare Darya Imad Shah el 1561, quan només tenia 3 anys sota la regència del seu ministre Tufal Khan Dakhni. El 1565 aprofitant la minoria, Murtada Nizam Xa d'Ahmednagar va envair el Berar aliat amb Ali Adil Xa del Sultanat de Bijapur; el país fou assolat però els invasors es van retirar quan va arribar el temps de les pluges. Segurament el 1566 Berar fou envaït pel sobirà farúquida de Khandeix Miran Muhammad Shah II. El regent va encarregar el comandament de l'exèrcit a Jag Dev Rao, un ex ministre de Golconda que havia estat destituït i s'havia refugiat a Berar. Jag Dev va derrotar l'exèrcit de Khandesh en diversos enfrontaments. El regent era un home ambiciós, i el 1568 va usurpar el tron i va enviar al jove príncep (de 10 anys) a l'exili i va agafar el títol de xa. Mai va tenir el suport de la població. El 1572 Tufal va haver de fugir davant les forces d'Ahmednagar i es va refugiar a la fortalesa de Narnala on es va emportar a Burhan Imad Shah. Finalment Tufal i Burhan, i un grapat dels seus homes, foren capturats el 1574 i portats a una de les fortaleses ja en poder dels invasors on foren tancats i un matí se'ls va trobar morts; alguns deien que havien estat enverinats i altres asfixiats perquè el lloc era massa petit per tanta gent (1574).

## Referències

* "Burhān ʿImād S̲h̲āh". Encyclopaedia of Islam, primera edició (1913-1936). Editada per M. Th. Houtsma, T.W. Arnold, R. Basset, R. Hartmann. Brill Online, 2016. 7 de juny de 2016 <http://referenceworks.brillonline.com/entries/encyclopaedia-of-islam-1/burhan-imad-shah-SIM_1621>
# Portada/efemèride agost 6

Isabel de Rocabertí
« 5 d'agost · 6 d'agost · 7 d'agost »
# Franz Taurinus

Franz Adolph Taurinus (1794-1874) fou un matemàtic aficionat alemany conegut pel seu treball sobre la geometria no euclidiana.

## Vida i Obra

Poc es coneix de la seva vida. El seu pare era un oficial a la cort dels comtes d'Erbach-Schöneberg i la seva mare era Luise Juliane Schweikart, germana de Ferdinand Karl Schweikart, qui també era aficionat a les matemàtiques i mantenia correspondència amb Gauss.
Va estudiar lleis a les universitats de Heidelberg, Giessen i Göttingen i es va instal·lar a Colònia on va viure la resta de la seva vida.
En els dos llibres que va publicar, Theorie der Parallellinien (Colònia, 1825) i Geometriae prima elementa (Colònia, 1826), i en la seva correspondència amb el seu oncle i amb el mateix Gauss, defensa la existència d'una geometria en la que l'axioma de les paral·leles no es compleix: la geometria logarítmica-esfèrica (el seu oncle la denominava geometria astral).
Per aquest motiu se'l considera el primer matemàtic en donar explícitament els detalls matemàtics de com una esfera de radi imaginari pot conduir a una geometria no euclidiana.

## Referències

* ↑ Harmuth, pàgina 6.
* ↑ McRae, pàgina 5.

## Bibliografia

* Harmuth, Henning F. Information Theory Applied to Space-Time Physics (en (anglès)). World Scientific, 1993. ISBN 9789814504577.
* McRae, Alan S. «Clif ford Algebras and Possible Kinematics» (en (anglès)). Sigma 3. American Mathematical Society, Num. 079, 2007. Arxivat de l'original el 2016-09-27. Arxivat 2016-09-27 a Wayback Machine.

## Enllaços externs

* O'Connor, John J.; Robertson, Edmund F. «Franz Taurinus» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Haas, Karlheinz. «Taurinus, Franz Adolph». Complete Dictionary of Scientific Biography, 2008. [Consulta: 20 juny 2016].
# Marini De Livera

Marini De Livera és una advocada i activista social de Sri Lanka que també va ser presidenta de la National Child Protection Authority (NCPA) a Sri Lanka. L'any 2019,el Departament d'Estat dels Estats Units li va concedir el Premi Internacional Dona Coratge.

## Biografia

Marini De Livera té estudis de postgrau en drets humans i un grau en Speech & Drama al Trinity College de Londres. També és coneguda pels seuse serveis socials crucials a Sri Lanka especialment per ajudar dones i nens víctimes d'activitats criminals, així com les seves tasques en matèria de drets humans com a formadora de l'Exèrcit de Sri Lanka.
A l'abril de 2017, va ser nomenada presidenta de la National Child Protection Authority pel president de Sri Lanka Maithripala Sirisena agafant el relleu de Natasha Balendran que va dimitir del càrrec per motius personals.
El Departament d'Estat dels Estats Units li va concedir el Premi Internacional Dona Coratge el 8 de març de 2019, (un premi que s'atorga a dones pels seus extraordinaris assoliments que sovint passa inadvertit en el Dia de la Dona Treballadora) per les seves contribucions crucials per elevar els estàndards de les dones a Sri Lanka. Va ser una de les deu guanyadores del premi. El premi havia de ser, en primera instància, per Jessikka Aro, una famosa diplomàtica i periodista finlandesa, però més tard es va anunciar que se li retiraria el premi a causa de les seves crítiques al president dels Estats Units Donald Trump sobre les investigacions del cas Mueller.

## Referències

* ↑ «Sri Lanka : Sri Lankan lawyer named a recipient of U.S. State Department\'s 2019 International Women of Courage Award». Arxivat de l'original el 2019-03-06.
* ↑ «Sri Lanka : Sri Lankan lawyer Marini de Livera honored with U.S. State Department\'s 2019 International Women of Courage Award». Arxivat de l'original el 2021-04-26.
* ↑ «Sri Lanka's Marini de Livera receives Women of Courage award» (en anglès).
* ↑ «Sri Lankan Marini de Livera honored with International Women of Courage Awards 2019 | Embassy of Sri Lanka – Washington DC USA».
* 1 2 admin. «Marini De Livera appointed new Chairperson of NCPA» (en anglès), 24-04-2017.
* ↑ «Sri Lankan Marini De Livera bags International honour on International Women's Day».
* ↑ «Sri Lanka's Marini De Livera awarded the Women of Courage award from Melania Trump - Sri Lanka Latest News» (en anglès), 08-03-2019.
* ↑ ; Gramer, Robbie «U.S. Cancels Journalist’s Award Over Her Criticism of Trump». Foreign Policy, 07-03-2019.
# Anxo Quintana

Anxo Manuel Quintana González (Allariz, 1959) és un polític gallec, ex vicepresident del govern gallec i ex líder del BNG.
Estudià infermeria a Vigo. Entre el 1989 i el 2000 fou batlle d'Allariz i del 1989 al 2000 va ser batlle d'Allariz, després que una revolta popular expulsés el batlle anterior, que el Programa d'Hàbitat de l'ONU escollí com a exemple de gestió en defensa del desenvolupament sostenible.
Fou vicepresident de la Federació Gallega de Municipis i Províncies (1995-2000) i senador des del 1999. Va coordinador de l'Executiva Nacional del BNG (2002-2003). I actualment, és el portaveu nacional del BNG des del 23 de novembre del 2003.
Després de les eleccions al Parlament de Galícia del 19 de juny del 2005, i a través del pacte entre el BNG i PSdeG, el 2 d'agost del 2005, va assumir la Vicepresidència del Govern de la Xunta de Galícia.

## Enllaços externs

* Web Oficial d'Anxo Quintana com a candidat a la presidència de la Xunta Arxivat 2007-02-23 a Wayback Machine.
# Casa Menna Claramunt

La Casa Menna Claramunt fou una obra noucentista de Sabadell (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Gran edifici aïllat i envoltat de jardí. Constava de planta baixa, pis i golfes, amb coberta a quatre vessants, formada per petites plaques ceràmiques. La façana mostrava a la planta baixa un porxo sostingut per dues columnes d'inspiració dòrica, que donava pas a una porta d'accés d'arc carpanell, i dues grans finestres laterals tripartides. Al primer pis hi havia un balcó centrat rectangular, amb terrassa amb balustrada, damunt el porxo. A banda i banda hi havia finestres rectangulars. El conjunt es completava amb un cos elevat central amb una única obertura d'arc carpanell.

## Història

La casa Menna Claramunt, obra de l'arquitecte Josep Renom i Costa, data dels anys 1907-1931, segons consta a l'Arxiu Històric del COAC. (Datació per font)

## Referències

* 1 2 «Casa Menna Claramunt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].
# Montferrat

«Montferrat» té aquests significats:
* Montferrat (Isèra), comuna francesa a l'Isèra
* Montferrat (Var), comuna francesa al departament del Var
* Montferrat (Puèi Domat), lloc de la comuna francesa de Saint-Angel (Puèi Domat)
* Montferrat (Itàlia), regió geogràfica del Piemont a Itàlia
* Pic de Montferrat, pic a la cresta de la frontera franco-espanyola al massís de Vignemale.
* Marquesat de Montferrat, un estat del nord-oest d'Itàlia.
# Corsis

Els corsis o corsins (en llatí corsi, en grec antic Κορσοί) eren un poble de Sardenya esmentat tant per Plini el Vell com per Claudi Ptolemeu entre les tribus de l'interior de l'illa.
Pel seu nom se'ls suposa emigrants de la veïna illa de Còrsega, cosa que afirma expressament Pausànias, que diu que van conservar la independència a les muntanyes durant el domini cartaginès, i dominaven el nord muntanyós, al costat dels tibulatis que vivien al nord-est, prop de l'estret que separa l'illa de Còrsega i tenien la ciutat de Tibula com a capital.

## Referències

* ↑ Smith, William (ed.). «Corsi». Dictionary of Greek and Roman Geography (1854). [Consulta: 1r març 2021].
# Wharton (Texas)

Wharton és una població dels Estats Units a l'estat de Texas. Segons el cens del 2000 tenia 9.237 habitants.

## Demografia

Segons el cens del 2000, Wharton tenia 9.237 habitants, 3.539 habitatges, i 2.268 famílies. La densitat de població era de 493,3 habitants per km².
Dels 3.539 habitatges en un 31,5% hi vivien nens de menys de 18 anys, en un 44,2% hi vivien parelles casades, en un 15,7% dones solteres, i en un 35,9% no eren unitats familiars. En el 31,8% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,21.
Per edats la població es repartia de la següent manera: un 27,2% tenia menys de 18 anys, un 11,1% entre 18 i 24, un 25,3% entre 25 i 44, un 20,3% de 45 a 60 i un 16,2% 65 anys o més.
L'edat mediana era de 34 anys. Per cada 100 dones de 18 o més anys hi havia 83,1 homes.
La renda mediana per habitatge era de 26.704 $ i la renda mediana per família de 34.543 $. Els homes tenien una renda mediana de 30.423 $ mentre que les dones 20.460 $. La renda per capita de la població era de 13.993 $. Aproximadament el 17,3% de les famílies i el 22,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wharton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Wharton». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Gallués

Gallués (en castellà, cooficialment en basc Galoze) és un municipi de Navarra, a la comarca de Roncal-Salazar, dins la merindad de Sangüesa. Està format per tres concejos:
| Entitat de Població | Pob. (2006) |
| Iciz/Izize | 26 |
| Izal/Itzalle | 34 |
| Uscarrés/Uskartze | 40 |
| Gallués/Galoze (lloc) | 9 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 124 | 120 | 123 | 122 | 123 | 121 | 118 | 120 | 118 | 109 | 110 |
| Fonts: Gallués i Institut d'Estadística de Navarra |||||||||||
# Manuel Comnè (fill d'Andrònic I)

Manuel Comnè, en grec medieval Μανουήλ Κομνηνός, nascut cap al 1145 i mort el 1185, era un noble de l'Imperi Romà d'Orient. Va ser el fill gran de l'emperador Andrònic I Comnè i de la seva primera esposa, de la que no es coneix el nom.
Segons algunes hipòtesis, la seva mare seria una germana de Giorgi III de Geòrgia de nom desconegut, casada cap al 1144. Si és cert, seria cosí germà de la reina Tamara de Geòrgia. Manuel Comnè, d'una esposa també anònima va tenir dos fills, Aleix, nascut el 1182, i David, nascut el 1184, tots dos futurs emperadors de Trebisonda.
Després de la mort de Manuel I Comnè el 1180, el va succeir el seu fill Aleix II Comnè. Com que era massa jove per a regnar, es va constituir una regència que dominava el protosebast Aleix Comnè. Manuel Comnè va participar amb el seu germà Joan en un complot contra la regència fomentat per Maria Comnena (filla de Manuel I) i el seu marit Renyer de Montferrat. Descoberta, la conspiració va fracassar i els seus promotors van ser empresonats. Aquest fet podria haver induït a Andrònic I a revoltar-se des de la regió del Pont on era governador i a actuar en contra del protosebast i després contra Aleix II.
Sota el regnat del seu pare, entre els anys 1182 i 1185, Manuel Comnè sembla que es va oposar a algunes de les seves decisions. Això explicaria que el seu germà petit Joan fos preferit per Andrònic com a successor designat. A més, una predicció popular de l'època indicava que l'ordre successió dels emperadors de la Dinastia Comnè respectava una pauta definida per una profecia coneguda com a Profecia AIMA, on es tenia en compte la primera lletra del nom de cada emperador per aplicar l'ordre de successió. Aquesta regla va ser respectada entre el 1081 i el 1182, quan es emperadors van ser: Aleix I Comnè, Joan II Comnè (Ioannes en grec, transcrit Joan), Manuel I Comnè i després Aleix II Comnè. Andrònic, que creia en aquesta predicció, va pensar que havia d'afavorir el seu segon fill. El setembre de 1185, quan el seu pare va ser deposat del tron imperial i després assassinat, Manuel es va treure els ulls ell mateix. És probable que morís a causa de complicacions d'aquesta tortura. En tot cas, va desaparèixer dels arxius històrics aquell any.

## Referències

* ↑ Toumanoff, Cyrille «On the relationship between the founder of the empire of Trebizond and the Georgian Queen Thamar». Speculum, 15, 3, 01-06-1940, pàg. 310.
* ↑ Varzós, Konstandinos. Η γενεαλογία των Κομνηνών. Tessalònica: Centre d'Estudis Bizantins de la Universitat de Tessalònica, 1984, p. 511-528.
# Casa Melis

La Casa Melis és un edifici del municipi de Figueres (Alt Empordà) que forma part de l'Inventari del Patrimoni Arquitectònic de Catalunya.

## Descripció

Casa entre mitgeres a prop de la Rambla de Figueres. Consta de planta baixa i dos pisos. La planta baixa té la porta d'accés inscrita en un fals arc esglaonat al costat del qual hi ha una portal en arc escarser. Al primer pis presenta una tribuna tancada amb llosana emmotllurada i finestra central amb arc rebaixat i decoració esglaonada a la línia d'imposta, i quatre finestres més amb arc a nivell amb decoració esglaonada a la línia d'imposta. Tant a la part superior com a l'inferior de presenta ornamentació floral esgrafiada. Presenta voladís amb teules. Al pis superior tres finestres decorades a la part superior amb ornamentació de tipus floral, i a sobre d'aquestes el ràfec que dona lloc a un cos central a on es troba la terrassa de cobriment.

## Referències

* ↑ «Casa Melis». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Montferrièr

Montferrièr (en francès Montferrier) és un municipi francès de la regió d'Occitània, situat al departament de l'Arieja.

## Geografia

El municipi es troba als contraforts dels Pirineus, als peus del coll de Girabal. Pel poble hi passa el riu Touyre au pied du col de Girabal, elle abrite la station de ski des Monts d'Olmes.

## Demografia

L'evolució del nombre d'habitants es coneix a través dels censos de població realitzats al municipi des del 1793. A partir del 2006, les poblacions legals dels municipis francesos són publicades anualment per l'INSEE. El cens es basa ara en una recopilació anual d'informació, que afecta successivament tots els territoris municipals durant un període de cinc anys. Per als municipis de menys de 10.000 habitants, es fa una enquesta censal que cobreix tota la població cada cinc anys, i s'estimen per interpolació o extrapolació les poblacions legals dels anys intermedis. Per al municipi, el primer cens exhaustiu que es conformava amb el nou sistema es va realitzar el 2005. El 2017, el municipi tenia 495 habitants, un 21,18% menys que el 2012 (Arieja: + 0,52%, França sense Mayotte: + 2,36%).
Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1178 | 1506 | 1505 | 1697 | 1751 | 1894 | 1914 | 1951 | 1964 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1835 | 1847 | 1802 | 1673 | 1560 | 1532 | 1485 | 1517 | 1513 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1246 | 1220 | 1237 | 1016 | 980 | 905 | 860 | 769 | 844 |
| 1962 | 1968 | 1975 | 1982 | 1990 | 1999 | 2005 | 2010 | 2015 |
| 812 | 742 | 735 | 733 | 748 | 664 | 649 | 638 | 508̈ |

## Patrimoni

* La Peiregada, llogarret a 980 metres d'altitud, a la riba del Touyre, amb una arquitectura típica de la montanya ariegesa i del País d'Òlmes.
* Església de Sant Bartomeu (s. XIII-XVII).
* Castell de Montferrièr. Situat al capdamunt del poble, en resten poques ruïnes.
* Capella de Nostra Senyora de les Neus dels Monts d'Òlmes.

## Referències

* ↑ Toponímia occitana
* ↑ «Présentation du recensement de la population» (en francès). INSEE. [Consulta: 25 octubre 2020].
* ↑ «Documentation complémentaire sur le recensement» (en francès). INSEE. [Consulta: 25 octubre 2020].
* ↑ «L'EGLISE SAINT BARTHELEMY» (en francès). Ajuntament de Montferrièr. Arxivat de l'original el 2020-10-28. [Consulta: 25 octubre 2020].
* ↑ «LE CHÂTEAU» (en francès). Ajuntament de Montferrièr. Arxivat de l'original el 2020-10-28. [Consulta: 25 octubre 2020].
* ↑ «Soutenons les travaux de restauration d'une Chapelle ouverte à tous» (en francès). ariege-catholique.fr, 14-08-2018. [Consulta: 25 octubre 2020].
* ↑ «Montferrier. La chapelle des Monts-d'Olmes est en danger» (en francès). La Dépèche du Midi, 28-04-2018. [Consulta: 25 octubre 2020].
# Pablo González Couñago

Pablo González Couñago (Redondela, 9 d'agost de 1979) és un exfutbolista gallec, que ocupava la posició de davanter.

## Trajectòria

Format a les categories inferiors del Celta de Vigo, fa el seu debut com a professional a la Segona Divisió, cedit al CD Numancia. El gener de 1999 retorna a l'equip viguès, disputant un encontre a la màxima categoria. En la campanya 99/00 és cedit al Recreativo de Huelva, també de la Segona Divisió.
Després de destacar amb la selecció espanyola sub-21, en un partit contra Anglaterra, va ser captat per l'entrenador de l'Ipswich Town, George Burley, que li va proposar incorporar-se al club britànic. Entre 2001 i 2005 suma 31 gols en 99 partits amb l'Ipswich Town.
L'estiu del 2005 retorna a la competició espanyola al fitxar pel Màlaga CF. Anota tres gols en 27 partits, i els andalusos són cuers de la classificació. Després d'una campanya a la categoria d'argent amb el Málaga, al juliol del 2007 retorna a l'Ipswich Town.
A la temporada 07/08 és el màxim golejador del seu equip, amb 12 gols, un d'ells, front el Charlton Athletic, va ser considerat un dels millors de la competició.

## Selecció

Amb la selecció espanyola va guanyar el Mundial Juvenil de 1999, celebrat a Nigèria. A més a més, va ser Bota d'Or d'eixa competició.

## Referències

* ↑ Ambrose accepts Charlton challenge
* ↑ «Jon at The Double». Arxivat de l'original el 2008-05-13. [Consulta: 10 febrer 2010].

## Enllaços externs

* Fitxa del jugador
* Estadístiques a transfermarkt.de (alemany)
# Whale and Dolphin Conservation

Whale and Dolphin Conservation (WDC) és una organització no governamental britànica dedicada a la protecció dels cetacis, és a dir, les marsopes, els dofins, les balenes i espècies afins.
Fou creada el 1987 i la seva seu es troba a Chippenham, al comtat anglès de Wiltshire. Té oficines a l'Argentina, Austràlia, Àustria, Alemanya i els Estats Units. És especialment coneguda per la seva lluita contra la caça de cetacis i els mètodes de pesca que capturen cetacis accidentalment.
És un soci reconegut per la Convenció Sobre la Conservació de les Espècies Migratòries d'Animals Silvestres i diverses convencions annexes, com ara l'ASCOBANS (Acord per a la conservació de petits cetacis del mar Bàltic, Atlàntic nord-est, mar d'Irlanda i mar del Nord). Forma part del comitè consultiu de diverses convencions governamentals europees. A més a més, duu a terme missions a Amèrica i Àsia.
Juntament amb l'ASCOBANS i l'ACCOBAMS (Acord sobre la conservació dels cetacis en la Mar Negra, la Mar Mediterrània i la Mar Atlàntica Contigua), fou coimpulsora de l'Any del Dofí el 2007.

## Referències

* ↑ «Chippenham charity wins backing from Bath Uni students» (en anglès). Swindon Advertiser, 25 juliol 2020. [Consulta: 31 març 2021].